انیل بسواس - وکیپیڈیا

# انیل بسواس

### وکیپیڈیا سے

پیدائش: 1914ء

انتقال:مئی 2003ء

## [ترمیم] ابتدائی زندگی

ہندوستان کے نامور موسیقار۔انیل دامشرقی بنگال کے باریسال گاؤں میں پیدا ہوئے۔اپنی کم عمری کے دور میں ہی مشہور بنگالی شاعر قاضی نصرالاسلام کی نظموں سے متاثر ہوکر انیل دا نے آزادی کی تحریک میں حصہ لینا شروع کردیا۔اسی دور میں انیل دا نے حب الوطنی سے تعلق رکھنے والے کئی گیتوں کو اپنی موسیقی سے سجایا اور کئی گیت بھی لکھے جوکہ آج بھی گائے جاتے ہیں۔

## [ترمیم] فلمی زندگی

انیل دا نے اپنا فلمی سفر سن انیس سو چونتیس میں شروع کیا تھا۔ فلموں میں مصروفیت کے باوجود تھیٹر اور مختلف ترقی پسند تحریکوں سے ان کا تعلق ہمیشہ برقرار رہا۔بیشتر نقادوں کا کہنا ہے کہ اگر انیل بسواس نہ ہوتے تو ہمیں اُس مشہور نغمے کو ادا کرنے والے طلعت محمود کی آواز سننے کو نہ ملتی جس کے بول تھے ’اے دل مجھے ایسی جگہ لے چل‘۔ انیل بسواس کو فلمی دنیا میں پیار سے ’انیل دا‘ کے نام سے پکارا جاتا تھا۔

انھوں نے ہی سن انیس سو انچاس میں طلعت محمود کو فلمی شائقین سے متعارف کرایا تھا۔ انیل دا نے ہی سن انیس سو پینتالیس میں فلمی پہلی نظر میں مکیش کو گانے کا موقع دیا۔ جس کے بعد مکیش کئی دہائیوں تک ہندوستانی فلمی صنعت میں اپنی آواز کا جادو بکھیرتے رہے۔

اس کے علاوہ انیل دا ہی وہ پہلے موسیقار تھے جنھوں نے ہندی فلموں میں آکسٹرا کا بڑے پیمانے پر استعمال کیا تھا۔ انیل دا نے ثریا اور لتا کی آوازوں کو بھی اپنی بیشتر فلموں میں بڑی مہارت سے استعمال کیا۔

Retrieved from "http://ur.wikipedia.org../../../%D8%A7/%D9%86/%DB%8C/%D8%A7%D9%86%DB%8C%D9%84_%D8%A8%D8%B3%D9%88%D8%A7%D8%B3.html"

زمرہ جات: موسیقار | سوانح حیات | ہندوستانی شخصیات

##### Views

- مضمون
- تبادلۂ خیال
- حـالیـہ تـجدید

##### ساتھی منصوبے

- وکی لغت
- وکی اقتباسات
- وکی کتب
- وکی سورس

##### تلاش

##### دیگر زبانیں

- English